EkBass/fiwiki-20250220-pages-articles huggingface dataset:
Saanto-oikeus

Saanto-oikeus tarkoittaa henkilön oikeutta yksipuolisesti, toisesta osapuolesta riippumatta tulla saannon kautta omistajaksi. Saanto-oikeuksia ovat esimerkiksi * lunastusoikeus * tarjouksen saajan oikeus saattaa sopimus voimaan hyväksymällä tarjous * määräalan kiinteistöstä ostaneen oikeus erottaa alue lohkomalla itsenäiseksi tilaksi * irtaimen esineen löytäjän oikeus tietyin edellytyksi saada esine omakseen * yhteisomistuksessa olevan kaupunkitontin tai -talon osuudenomistajalla eli osatalokkaalla oli aiemmin oikeus lunastaa toisen osuudenomistajan myymä osuus (vuoden 1734 lain maakaaren 7 luku).Otavan iso tietosanakirja, Otava 1960–1965.Uusi tietosanakirja, Tietosanakirja oy 1960–1966. ==Lähteet== Luokka:Esineoikeus
Osatalokas

Osatalokas eli talonosakas oli yhteisomistuksessa olevan kaupunkitalon tai kaupunkitontin osakas eli osuudenomistaja.Otavan iso tietosanakirja, Otava 1960–1965.Uusi tietosanakirja, Tietosanakirja oy 1960–1966. Kullakin osatalokkaalla oli oma huoneisto samassa talossa yhteisellä tontilla tai oma talo yhteisellä tontilla tai tietty osa yhteisestä talosta ja tontista.Tietosanakirja, Tietosanakirja-osakeyhtiö 1909–1919. Vuoden 1734 lain maakaaren mukaan osatalokkaan myydessä osuutensa oli toisella osatalokkaalla lunastusoikeus. Osuutta oli tarjottava toisen osatalokkaan tai naapurin lunastettavaksi ennen lainhuudatuksen hakemista. Toisella osatalokkaalla oli vieressä asuviin naapureihin nähden etuoikeus lunastukseen. Naapurien riitautuessa etuosto-oikeudesta tuli tuomarin ratkaista kuka eniten tarvitsi myytävää osuutta.Maakaaren 7 luku. Laki lunastustarjousvelvollisuuden lakkauttamisesta tuli voimaan vuoden 1932 alussa.Laki 87/1930, 3 §. Vuoden 1931 asemakaavalaki sääti tontinosan lunastusoikeudesta, jos tontin osat olivat eri omistajan hallussa. Jos lunastusta haluavia oli useita, oli sillä etuoikeus, jonka tontinosan kolmihenkinen lautakunta arvioi arvokkaimmaksi. Jos tontinosien arvo arvioitiin yhtäläiseksi, oli lunastusoikeus sillä, joka ensiksi pani vireille lunastusvaatimuksen.Asemakaavalaki, 145/1931, 26 ja 30 §. Vuoden 1958 rakennuslain mukaan tontinosan omistajalla oli oikeus lunastaa itselleen tontin muu osa vuoden kuluessa tonttijaon vahvistamisesta. Kaupungilla oli lunastusoikeus, jos tontin osat eivät lunastuksella joutuneet yhdelle omistajalle.Rakennuslaki, 370/1958, 54 §. Uuden maakaaren (540/1995) tullessa voimaan vuoden 1997 alussa siirtyi osatalokas-nimitys historiaan. Jos osatalokkaan lunastusoikeutta koskeva kanne oli pantu vireille ennen uuden maakaaren voimaantuloa, sovellettiin siihen kuitenkin vanhan maakaaren säännöksiä.Laki maakaaren voimaanpanosta, 541/1995, 18 §. ==Lähteet== Luokka:Oikeushistoria Luokka:Suomen asutus- ja yhteiskuntahistoria
Ystäväni muistathan

Ystäväni muistathan on Beritin vuonna 1995 samannimiselle pitkäsoitolleen levyttämä kappale. Sen on säveltänyt ja sanoittanut Timo Mäenpää ja sovittanut Jori Sivonenhttp://www.fono.fi/KappaleenTiedot.aspx?kappale=Yst%c3%a4v%c3%a4ni+muistathan&ID;=4821b4b2-6af7-4127-9c63-0e6771e9952d. Vuotta myöhemmin se julkaistiin myös erityisesti Karjalalle omistetulla kokoelmalevyllä Rannalla Laatokan, jossa sen tulkitsee Elise Raitakallio sovittajana O. Nuutimo.http://www.fono.fi/KappaleenTiedot.aspx?kappale=Rannalla+Laatokan&ID;=0b82c6bf-4a09-488d-8cab-3f1e5d6f57af "Ystäväni muistathan" julkaistiin CD-singlenä, jonka toisena sävellyksenä on Mäenpään ja Sivosen "Satujen maa", joka niin ikään julkaistiin Beritin Ystäväni, muistathan -albumilla vuonna 1996. CD-singlen kannen kuvan otti Magnus Löfving. "Ystäväni muistathan" -laulun kertoja on Karjalan evakko, joka on aikoinaan siirretty kotikonnuiltaan Antreasta Hämeeseen. Hän laulaa ystävälleen Laatokan liplattavista laineista ja Antrean rakkaista rannoista. Kertoja tuo esiin kaipauksensa Karjalaan. == Lähteet == == Aiheesta muualla == *Sanat ja soinnut : Berit – Ystäväni muistathan Luokka:Suomalaiset musiikkikappaleet Luokka:Vuoden 1995 kappaleet
Juha-Pekka Torvinen

Juha-Pekka Torvinen (s. 15. kesäkuuta 1983) on suomalainen futsal-pelaaja, joka pelaa Futsal-liigaa Ilveksessä toimien samalla joukkueen kakkosvalmentajana. Torvinen kuului myös Suomen futsalmaajoukkueen vakiokalustoon. Hän on pelannut 111 maaottelua, joissa hän teki 11 maalia. Torvinen päätti maajoukkuepelaajauransa keväällä 2018. Torvinen pelasi jalkapalloa keskikenttäpelaajana niin ikään Ilveksessä Kakkosessa. Hän on Ilveksen kasvatti, mutta hän on edustanut myös PP-70:tä vuosina 2005–2007. == Lähteet == ==Aiheesta muualla== * Juha-Pekka Torvinen Pelaajasivu ja kauden tilastot Ilveksen sivuilta Luokka:Suomalaiset futsalpelaajat Luokka:Vuonna 1983 syntyneet Luokka:Elävät henkilöt
Halinen (täsmennyssivu)

Halinen tarkoittaa seuraavia asioita: * Halinen, Turun kaupunginosa * Halinen, suomenkielinen sukunimi. Tunnettuja Halisia: ** Adolf Halinen (1859–1909), maanviljelijä ja valtiopäivämies ** Alpo ”Apeli” Halinen (1934–2022), tv- juontaja ja muusikko ** Antti Halinen (s. 1944), radiotoimittaja ** Arvi Halinen (1912–1970), virkamies, yrittäjä ja yritysjohtaja, kauppaneuvos ** Ilmari Halinen (1957–2022), yritysjohtaja ja agronomi ** Kaisaleena Halinen (s. 1973), kuvataiteilija ja kuvanveistäjä ** Simo Halinen (s. 1963), elokuvaohjaaja ja kirjailija ** Sylvi Halinen (1908–1995), kansanedustaja. Luokka:Sukunimet
Lucius Aurelius Cotta

Lucius Aurelius Cotta oli roomalainen poliitikko ja sotilas. Hänen siskonsa oli Aurelia Cotta ja näin ollen hän oli Julius Caesarin eno. Ollessaan preettori vuonna 70 eaa. Cotta ajoi läpi lex Aurelian, joka kumosi Sullan lain, jonka mukaan vain senaattorit saivat toimia tuomareina rikosoikeudenkäynneissä. Uuden lain mukaan senaattorien lisäksi ritarisäädyn ja tribuni aerarii -luokan jäsenet saivat toimia tuomareina. Vuonna 66 eaa. Cotta ja Lucius Manlius Torquatus syyttivät seuraavan vuoden konsuleja korruptiosta ja saivat heidät erotettua. Cotta ja Torquatus valittiin uusiksi konsuleiksi. Vuonna 64 eaa. Cotta oli kensorina ja tuki Ciceron hyökkäystä Catilinaa vastaan. Caesarin murhan jälkeen Cotta vetäytyi julkisuudesta. ==Lähteet== Luokka:Roomalaiset poliitikot Luokka:Roomalaiset sotilaat
Jaakko Laitinen (jalkapalloilija)

Jaakko Laitinen (s. 16. tammikuuta 1983) on suomalainen jalkapalloilija, joka on pelannut niin hyökkääjänä, kuin keskikenttäpelaajana. Hän pelaa myös futsalia. Jaakko Laitinen edustaa Kolmosessa pelaavaa NoPS:ia, jonne hän siirtyi Ilveksestä. Laitinen on Ilveksen kasvatti, mutta hän on edustanut myös PP-70:tä. Laitinen pelaa myös futsalia Porin Palloilijoissa ja Suomen futsalmaajoukkueessa. Maajoukkueessa Laitinen on pelannut 36 maaottelua viimeistellen 10 maalia. ==Lähteet== *Ilvesedustuksen tilastot *NoPS Miesten edustusjoukkue *Futsal-maajoukkuepelaajat 1998- *Porin Palloilijat Futsalissa Luokka:Suomalaiset jalkapalloilijat Luokka:Suomalaiset futsalpelaajat Luokka:Vuonna 1983 syntyneet Luokka:Elävät henkilöt
Rakastan

Rakastan on Leevi and the Leavingsin kitaristi Risto Paanasen soolosingle vuodelta 1980. Sen B-puolena on kappale ”Police Special”. Paananen on säveltänyt, sanoittanut ja sovittanut kappaleet. Niillä soittaa tuolloinen Leevi and the Leavingsin kokoonpano. == Aiheesta muualla == * Rateyourmusic.com: Rife Paananen – Rakastan Luokka:Suomalaiset popkappaleet Luokka:Vuoden 1980 kappaleet Luokka:Leevi and the Leavings
Ahmed Said Khadr

Ahmed Said Khadr (1. maaliskuuta 1948 – 2. lokakuuta 2003) oli egyptiläis- kanadalainen avustustyöntekijä ja Khadrin perheen patriarkka. Hänellä oli läheiset välit useisiin mujahideenien johtajiin, kuten Osama bin Ladeniin, ja tämän johdosta Ahmedia syytettiin al-Qaidan kumppaniksi ja rahoittajaksi. Khadrin oma perhe kuitenkin kielsi tämän ja väitti Ahmedin pitäneen yhteyksiä terroristeihin hyväntekeväisyystyönsä avuksi. Kun Mohammad Mahjoub puolusti itseään Kanadan salaisen palvelun kuulustelussa vuonna 1998, hän kuitenkin totesi, että kaikki tuntevat Khadrin. Khadr työskenteli useiden kansalaisjärjestöjen apuna avustaen afgaanipakolaisia ja järjestäen maanviljelysprojekteja. Hän perusti kaksi orpokotia lapsille, joiden vanhemmat olivat kuolleet Neuvostoliiton hyökkäyksessä, ja rahoitti sekä Makkah Mukaraman sairaalan että seitsemän Pakistanin pakolaisleirin sairaalan rakennustyötä omista varoistaan. Merkittävän roolinsa ansiosta, Khadr myös auttoi neuvottelemaan rauhanomaisia sopimuksia kilpailevien sotapäällikköjen ja muiden johtajien välillä, minkä hänen perheensä uskoi suututtaneen länsimaat, jotka toivoivat osapuolten tappavan toisiaan. Kanadan hallitus piti Khadria maan korkea-arvoisimpana al-Qaidan jäsenenä ja Britannia lisäsi hänen nimensä Yhdistyneiden kansakuntien luetteloon al-Qaidan jäsenistä vuonna 1999. Vuonna 2003 Khadr otti tehtäväkseen järjestää tulitaisteluita Pakistanin rajalla poikansa Abdullah Khadrin avustamana. Hän kuitenkin sai surmansa, kun Pakistanin joukot hyökkäsivät terroristien miehittämään kylään. == Lähteet == ==Aiheesta muualla== *The Khadr Legacy , Khadrin perheen ylläpitämä sivusto. Luokka:Al-Qaidan jäsenet Luokka:Kanadalaiset henkilöt Luokka:Vuonna 1948 syntyneet Luokka:Vuonna 2003 kuolleet
Charles Tennant

Charles Tennant (3. toukokuuta 1768 Alloway - 1\. lokakuuta 1838) oli skotlantilainen kemisti ja teollisuusmies. Hänet tunnetaan parhaiten kankaiden valkaisumenetelmien parantamisesta ja teollisuusimperiumin luomisesta. == Elämä == Charles Tennant syntyi Allowayssa vuonna 1768. Hän sai hyvän koulutuksen ja aloitti oppipoikana pellavakutomossa Kilbarchanissa, joka oli pellavatuotannon keskus. Oppipoika-aikansa päätyttyä hän perusti kankaiden valkaisulaitoksen Darnleyhin. Yhtenä Tennantin innoittajana oli hänen naapurinsa kauppias William Wilson, jonka tyttären Margaretin kanssa hän meni naimisiin. Vuonna 1787 Tennant kehitti tavan valmistaa kankaiden valkaisussa tarvittavaa nestettä johtamalla klooria kalkkikiven ja veden seokseen, jolloin muodostui kalsiumhypokloriittia. Tennant haki patenttia keksinnölleen vasta vuonna 1798, jolloin patentti evättiin, koska keksintö oli jo yleisessä käytössä ja keksinnön kuvaus oli epätäydellinen. . Vuonna 1799 Tennant patentoi toisen menetelmän, jonka hän oli kehittänyt yhdessä Charles Macintoshin kanssa. Tämä menetelmä mullisti valkaisuaineteollisuuden. Prosessissa valmistettiin klooria natriumkloridin ja mangaanidioksidin seoksesta, johon johdettiin rikkihappoa. Vuonna 1800 Tennant perusti St. Rolloxin kemiantehtaan. Kalsiumhypokloriitin lisäksi tehdas valmisti muun muassa rikkihappoa, saippuaa ja natriumkarbonaattia. John Tennant & Co. oli viktoriaanisella aikakaudella maailman suurin kemian teollisuuden yhtiö. . Tennantin jälkeen yrityksen toimintaa jatkoi hänen poikansa John Tennant. Myöhemmin yritys yhdistettiin United Alkali Companyyn. Tennant huomasi rautateiden taloudellisen merkityksen ja vaikutti voimakkaasti Skotlantiin rakennettavien rautateiden puolesta. Hän toimi promoottorina Gairnkirkin, Glasgow'n ja Edinburghin rautateiden rakentamisessa. == Lähteet == Luokka:Skotlantilaiset kemistit Luokka:Vuonna 1768 syntyneet Luokka:Vuonna 1838 kuolleet
Kivi Sotamaa

Kivi Sotamaa (s. 1971) on suomalainen suunnittelija. Hän on UCLA:n arkkitehtiosaston apulaisprofessorihttp://www.aud.ucla.edu/#/Faculty/ ja Aalto-yliopiston digitaalisen suunnittelun laboratorion ADDL:n johtaja . Sotamaa on toiminut myös Ohion osavaltionyliopiston arkkitehtuurin apulaisprofessorina. Opettamisen ja julkaisutoiminnan lisäksi Sotamaa on toiminut arkkitehtuurin liittyvissä käytännön suunnittelutehtävissä. Hän johtaa omaa suunnittelutoimistoaan Sotamaa Design Sotamaa Designin sivusto, minkä lisäksi hän ollut keskeisenä tekijänä kokeilevaan arkkitehtuuriin ja muotoiluun erikoistuvassa Ocean North -kollektiivissa vuosina 1995–2006. Sotamaa on valmistunut taiteen maisteriksi Taideteollisesta korkeakoulusta. Sotamaan töitä on esitelty muun muassa MoMAssahttp://www.moma.org/interactives/exhibitions/yap/2006_kivisotamaa, Kiasmassa,http://www2.hs.fi/english/archive/news.asp?id=20010926IE3 Venetsian biennaalissa ja Chicago Art Institutessa, Fondazione Nicola Trurrasdissa http://www.designboom.com/snapshots/milan_02/trussardi.html sekä julkaisuissa kuten New York Times, The Times, Phaidon’s 10x10 1&2, Design Yearbook, AD, Forum, Kenhiku Bunka, Ottagono, Interni, the Interviewhttp://www.sotamaa.net/#646385/ Kivi Sotamaan isä on Taideteollisen korkeakoulun entinen rehtori Yrjö Sotamaa. == Lähteet == Luokka:Suomalaiset muotoilijat Luokka:Vuonna 1971 syntyneet Luokka:Elävät henkilöt
Mikko Mäkelä (jalkapalloilija)

Mikko Mäkelä (s. 5. toukokuuta 1979 Tampere) on suomalainen jalkapallovalmentaja ja entinen jalkapalloilija. Hän toimi Tampere Unitedin päävalmentajana kausilla 2016–2018, mutta luopui pestistään kesken kauden 2018 ja siirtyi kaudeksi 2019 Kolmosessa pelaavan Nokian Palloseuran päävalmentajaksi. Pelaajaurallaan hän oli pelipaikaltaan hyökkääjä. Mäkelä pelasi Veikkausliigassa 14 ottelua, joissa hän teki kaksi maalia. Mäkelä pelasi MyPassa kymmenen ottelua ja teki yhden maalin vuosina 2005–2006 ja KooTeePeessä vuonna 2006 neljä ottelua, joissa hän teki yhden maalin. Kaudella 2005 Mäkelä oli voittamassa MyPassa Suomen-mestaruutta. Ensimmäisen liigaottelunsa hän pelasi 28. huhtikuuta 2005 FC Lahtea vastaan.http://www.veikkausliiga.hs.prewise.com/ennatykset_index.htm Mäkelä pelasi myös PP-70:ssä, NoPS:ssa, TPV:ssä, Tampere Unitedissa, Pyry Nokiassa ja Tampereen Ilveksessä. Juniorina Mäkelä edusti Messukylän Tovereita ja TPV:tä. ==Saavutukset== MyPa *Veikkausliiga: 2005 Henkilökohtaiset *Ykkönen: maalikuninkuus 2003 == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1979 syntyneet Luokka:Elävät henkilöt
Juha Ojanperä

Juha Ojanperä (s. 18. lokakuuta 1981 Tampere) on suomalainen entinen jalkapallo- ja futsalpelaaja, joka edusti pitkää Futsal-liigassa pelaavaa Ilves FS:ää. Ojanperä oli pelipaikaltaan maalivahti. Pelaajauransa jälkeen Ojanperä on toiminut maalivahtivalmentaja liigaseura Futsal Mad Maxissa Juha Ojanperä edusti vuodet 2008–2010 Kakkosessa pelannutta Ilvestä, jolloin Ilves eteni Suomen Cupissa aina 7. kierrokselle ja pikkufinaaliin. Korkeimmillaan Ojanperä pelasi Ykkösessä Nokian Pyryssä, jonka lisäksi hän on ehtinyt edustaa myös Tampere Unitedia, KOO-VEE:ta, TKT:ta ja NoPS:ia. Nykyisin Ojanperä pelaa Miesten Vitosessa Pohjois-Nokian Urheilijat Bollklubbenin riveissä kenttäpelaajana, sekä maalivahtina. Ojanperä on pelannut futsalia aikaisemmin myös Porin Palloilijoissa. Hän kuului vuosina 2006–2012 Suomen futsalmaajoukkueen avainpelaajiin, esiintyen yhteensä 58 maaottelussa. ==Lähteet== *Ilvesedustuksen pelaajakortti *Ojanperä auttamaan naapuriseuraa *Ilves Fs:n pelaajakortti *Futsal-maajoukkuepelaajat 1998- *PoPa futsalissa === Viitteet === Luokka:Suomalaiset jalkapalloilijat Luokka:Suomalaiset futsalpelaajat Luokka:Vuonna 1981 syntyneet Luokka:Elävät henkilöt
Deathrow

Deathrow oli saksalainen thrash metal -yhtye. Yhtye perustettiin Samhain nimellä 1984, mutta vaihtoi seuraavana vuonna nimeä. Vaikka Deathrow ei suurta suosiota ole nauttinut ja se onkin jäänyt tunnetumpien yhtyeiden varjoon, sillä oli oma tärkeä roolinsa saksalaisen thrash metallin kehityksessä. Yhtyeen kahta ensimmäistä albumia pidetään saksalaisen thrash metallin "kulttiklassikkoina" ja Displeased Records onkin julkaissut niistä uusintapainoksen. Yhtyeen toisen ja parhaana pidetyn albumin Raging Steelin jälkeen yhtyeen tyyli muuttui teknisemmäksi thrash metalliksi. Yhtyeen debyyttialbumin nimeksi piti alun perin tulla Satan's Gift, mutta kansikuva hylättiin Yhdysvaltain markkinoita ajatellen ja uuden kansikuvan myötä albumin nimeksi muutettiin Riders of Doom. Albumin uudelleen julkaistun version nimi ja kansikuvat ovat alkuperäisen Satan's Giftin mukaiset.http://www.metal- observer.com/articles.php?lid=1&sid;=1&id;=1933 ==Diskografia== Albumit * Riders Of Doom, tunnetaan myös nimellä Satan's Gift (1986, Noise Records) * Raging Steel (1987, Noise Records) * Deception Ignored (1989, Noise Records) * Life Beyond (1992, West Virginia Records) Singlet * Towers in Darkness (1992, West Virginia Records) Demot * The Lord of the Dead (1985) * Eternal Death (1986) * Live (1986, livedemo) ==Lähteet== ==Aiheesta muualla== * Deathrow MySpacessa * Deathrow Encyclopedia Metallumissa Luokka:Saksalaiset thrash metal -yhtyeet
Pelasgit

Pelasgit olivat kansoja, jotka asuivat ennen 1200-lukua eaa. eli ennen indoeurooppalaisia kreikkalaisia Kreikassa, Kreetalla ja muualla Egeanmeren seuduilla. Kreikkalaiset viittaavat näihin itseään alkukantaisempina pitämiinsä kansoihin nimellä Πελασγοί, Pelasgoí, mikä tarkoittaa naapurimaita tai tasangon asukkaita. Kreikkalaiset kirjoittajat sanovat pelasgien puhuneen muita kieliä kuin kreikkaa eristyneissä kylissä vielä 500-luvulla eaa. Noin 4100 tai viimeistään 3850 eaa. Maltalla alettiin rakentaa suuria megaliittisia temppeleitä. Se saattoi johtua siitä, että näihin aikoihin Välimerta purjehtivat kuparikautiset pelasgit tulivat saarelle. Pelasgien uskonto lienee pohjautunut muun muassa kuolleiden ja äitijumalattaren palvontaan, ja jumalille tehtyihin eläinuhreihin. == Katso myös == *Minolaiset *Mykeneläiset == Lähteet == * Chester C & Sterry P: Malta ja Gozo. WSOY, 1993., (s. 8-9) ISBN 9789510183311. == Aiheesta muualla == * Herodotus on the Pelasgians and the Early Greeks Luokka:Antiikin Kreikan heimot
Raging Steel

Raging Steel on saksalaisen thrash metal -yhtye Deathrown toinen studioalbumi. Albumi on yhtyeen tunnetuin ja sitä pidetäänkin Deathrown parhaana. Se edustaa tyyliltään perinteisempää thrash metallia, kun taas yhtyeen seuraavat albumit teknisempää thrashiä. Displeased Records julkaisi 2008 albumista uuden painoksen, joka sisältää bonuksena yhtyeen Eternal Death demon. ==Kappaleet== # "The Dawn" (intro) - 01:24 # "Raging Steel" - 04:13 # "Scattered by the Wind" - 05:12 # "Dragon's Blood" - 05:57 # "The Thing Within" - 05:58 # "Pledge to Die" - 04:07 # "Mortal Dread" - 04:49 # "The Undead Cry" - 04:06 # "Beyond the Light" - 06:25 ==Kokoonpano== *Milo - laulu, basso *Sven Flügge - kitara *Thomas Priebe - kitara *Markus Hahn - rummut == Aiheesta muualla == * * Luokka:Vuoden 1987 albumit Luokka:Deathrow’n albumit
Akhaijit

Akhaijit eli akhaialaiset () on Homeroksen Iliaassa ja Odysseiassa muinaisista kreikkalaisista käytetty nimitys. Kreikkalaisista käytetään myös nimiä danaolaiset tai danait (, Danaoi) ja argolaiset (, Argeioi). On mahdollista se, että akhaijit olivat muinaisen Kreikan heimo, joka oli Kreikan alueen ensimmäisiä indoeurooppalaisia (proto-)kreikkalaisia asukkaita pronssikaudella keskihelladiselta kaudelta noin 2000 eaa. alkaen. Monesti akhaijit liitetään ennen kaikkea myöhäishelladiseen mykeneläiseen kulttuuriin, joka tunnetaan muun muassa palatsikeskuksistaan Peloponnesoksella ja muualla Kreikassa. Mykeneläisenä aikana nimitys Akhaia viittasi lähes koko Peloponnesokseen, ja nimitys akhaijit sen asukkaisiin. Jotkut heettiläiset saattavat tarkoittaa akhaijeja, kun puhuvat läntisen Anatolian maasta nimeltä ahhijawa, viitaten mahdollisesti Vähän-Aasian rannikon mykeneläisiin. Kreikan nk. pimeinä vuosisatoina pronssi- ja rautakauden taitteessa akhaijeja muutti muun muassa Lesbokselle, Samokselle, Kykladeille ja Kyprokselle. Myöhemmin historiallisella ajalla akhaijeilla viitattiin lähinnä Peloponnesoksen pohjoisosien Akhaian väestöön, joka koostui alueen vallanneista doorilaisista sekä alkuperäisistä akhaijeista. Alueella on nykyisin muun muassa Patraksen kaupunki. Antiikin Kreikan sodissa alue kuului Akhaian liittoon. == Lähteet == Luokka:Antiikin Akhaia Luokka:Antiikin Kreikan heimot Luokka:Helladinen kulttuuri Luokka:Mykeneläinen kulttuuri
SliTaz

SliTaz on GNU/Linux -käyttöjärjestelmän pienikokoinen (noin 30–60 megatavua) jakelupaketti, joka on mahdollista käynnistää esimerkiksi CD-ROM-levyltä, USB- muistilta, kiintolevyltä tai Flash-muistilta. Live-CD:nä käyttäessä koko systeemi latautuu tietokoneen RAM-muistiin, jolloin ohjelmat käynnistyvät hyvin nopeasti. == Versiot== Versio Julkaisupäivä 1.0 23. maaliskuuta 2008 2.0 16. huhtikuuta 2009 3.0 2010 4.0 5.0 == Katso myös == * Luettelo Linux- jakelupaketeista == Lähteet == == Aiheesta muualla == * Linux.com * Linux Pro Magazine * Tech Source from Bohol * Distrowatch * Linux Infusion Luokka:Linux- jakelupaketit
Luvian Veto

Luvian Veto ry on luvialainen urheiluseura, joka on perustettu 1930. == Jalkapallo == === Edustusjoukkue === Seuran miesten edustusjoukkue perustettiin uudelleen kaudelle 2003. Se pelaa kaudella 2019 Kutosessa. Kaudella 2010 joukkue pelasi ensimmäistä kertaa neljänneksi korkeimmalla sarjatasolla Kolmosessa, mutta sarjajärjestelmän muuttumisen takia joukkue putosi neljännelle sarjatasolle. ==== Entisiä pelaajia ==== * Pekka Rautakallio ==== Historia ==== * 2003 Vitonen (Satakunta), sija 5/6http://www.splsatakunta.fi/miehet03.htm * 2004 Vitonen (Satakunta), 1/5 (nousu Neloseen)http://www.splsatakunta.fi/tulosverkkotulokset2004.html * 2005 Nelonen (Satakunta), 7/8http://www.splsatakunta.fi/tulosverkkotulokset2005.html * 2006 Nelonen (Satakunta), 5/8http://www.splsatakunta.fi/tulosverkkotulokset2006.html * 2007 Nelonen (Satakunta), 7/8http://www.splsatakunta.fi/tulosverkkotulokset2007.htm * 2008 Nelonen (Satakunta), 3/8http://www.splsatakunta.fi/tulosverkkotulokset2008.htm * 2009 Nelonen (Satakunta), 2/8 (nousu Kolmoseen)http://www.splsatakunta.fi/tulosverkkotulokset2009.htm * 2010 Kolmonen (Satakunta), 8/10 (putoaminen Neloseen)http://www.splsatakunta.fi/tulosverkkotulokset2010.htm * 2011 Nelonen (Satakunta), 8/11http://www.splsatakunta.fi/tulosverkkotulokset2011.htm * 2012 Nelonen (Satakunta), 8/9 (luopui sarjapaikasta)http://www.splsatakunta.fi/tulosverkkotulokset2012.htm * 2013 Kutonen (Satakunta), 3/8 (nousu Vitoseen)http://www.splsatakunta.fi/tulosverkkotulokset2013.htm ==== Historia ==== * 2010 Vitonen (Satakunta), sija 3/9 * 2011 Vitonen (Satakunta), 12/14 LuVen kakkosjoukkue perustettiin kaudeksi 2010. Se pelasi Vitosessa kahden kauden ajan, mutta lopetti toimintansa kauden 2011 jälkeen. === Junioritoiminta === Luvian Vedolla on yhdeksän juniorijoukkuetta: pojille C-junioreista G-junioreihin, tytöille C- ja E-juniorijoukkueet. == Lähteet == Luokka:Suomalaiset jalkapalloseurat Luokka:Luvia Luokka:Vuonna 1930 perustetut urheiluseurat
Keskilaakso

Keskilaakso on Kouvolassa kerran viikossa ilmestyvä paikallislehti. Keskilaakso on eteläisen Kouvolan alueensa paikallislehti. Lehteä julkaisee Kaakon Viestintä oy. Keskilaakson painaa Lehtisepät oy Kouvolan paino. Lehden päätoimittaja on Stiina Kokkonen. ==Historia== Lehti perustettiin vuonna 1931 nimellä Kymen Keskilaakso ja sen ensimmäinen numero ilmestyi 28. marraskuuta 1931. Lehden ensimmäisenä päätoimittajana toimi F. A. Havola. Vuonna 1975 Kymen Keskilaakson nimeksi tuli vastaperustetun Anjalankosken kauppalan mukaan Anjalankosken Sanomat ja 2007 lehti nimettiin Keskilaaksoksi. Vuoteen 1950 asti lehteä tehtiin Inkeroisissa. Lehden toimitus sijaitsi eri puolilla Myllykoskea aina vuoteen 1992 asti. Vuoteen 2001 asti lehden omisti Keskilaakso Oy. Myöhemmin lehden omistanut Sanoma myi muiden paikallislehtiensä mukana myös Keskilaakso-lehden Länsi-Savo-konsernille joulukuussa 2010. Vuodesta 2019 lehti on kuulunut Keskisuomalainen konserniin. ==Lähteet== ==Aiheesta muualla== * Keskilaakson kotisivu Luokka:Suomalaiset paikallislehdet Luokka:Kouvolan media Luokka:Anjalankoski
Islannin koripallomaajoukkue

Islannin koripallomaajoukkue edustaa Islantia koripallon maajoukkuekilpailuissa. Islanti pelasi koripallon miesten arvokilpailujen lopputurnauksessa ensimmäisen kerran EM-kisoissa 2015. Se kukisti ratkaisevassa karsintalohkossa kahdesti Britannian. EM-lopputurnauksessa Islanti hävisi kaikki viisi Berliinissä pelaamansa alkulohkon ottelua, joista ottelu Turkkia vastaan venyi jatkoajallehttp://www.eurobasket2015.org/en/cid_FaTi64YyIbQDnvc3JDbil1.gameID_9323-B-13-5.compID_qMRZdYCZI6EoANOrUf9le2.season_2015.roundID_9322.teamID_.html . Islannin korkeimman pistekeskiarvon 13,6 EM-turnauksessa kirjasi Euroopan sarjojen konkari Jón Arnór Stefánssonhttp://www.eurobasket2015.org/en/pageID_sjYngeE7G,EaeD6EPgPrB3.compID_qMRZdYCZI6EoANOrUf9le2.season_2015.roundID_9322.teamID_300.html . Lopputuloksissa Islanti sijoittui 24:nneksi eli viimeiseksihttp://www.eurobasket2015.org/en/compID_qMRZdYCZI6EoANOrUf9le2.season_2015.roundID_-1.coid_1G5HHn4IJKElOrQ5ytLr01.articleMode_on.html . Stefánssonin syöttö- ja Hlynur Bæringssonin levypallokeskiarvot sijoittuivat EM-lopputurnauksen kärkikymmenikköönhttp://www.eurobasket2015.org/en/pageID_pRK-RJ6tI8o0CY- VsrxCA0.compID_qMRZdYCZI6EoANOrUf9le2.season_2015.roundID_9322.html . == Lähteet == * Iceland – Team History eurobasket2015.org === Viitteet === == Aiheesta muualla == * Islannin koripalloliiton sivut Luokka:Koripallomaajoukkueet Luokka:Islannin koripallo
Jona Weinhofen

Jona Weinhofen (s. 1. tammikuuta 1983) on australialainen hardcore-muusikko, joka on soittanut monissa metalcore-yhtyeissä, muun muassa Bring Me The Horizon (2009-2013). Yhtyeen I Killed The Prom Queen kanssa hän teki 2 EP- levyä ja kaksi albumia. Seuraava yhtye oli Bleeding Through. Jona Weinhofenin Myspace-sivusto. Weinhofen on vegaani ja straightedge. == Lähteet == ==Aiheesta muualla== *MySpace -sivustolla Luokka:Australialaiset kitaristit Luokka:Australialaiset laulajat Luokka:Vuonna 1983 syntyneet Luokka:Elävät henkilöt
Andrei Kastsitsyn

Andrei Alehavitš Kastsitsyn (, , s. 3. helmikuuta 1985 Navapolatsk, Valko- Venäjän SNT, Neuvostoliitto) on valkovenäläinen jääkiekkoilija. Kastitsyn on hyvä kiekonkäsittelijä ja hänellä on hyvä rannelaukaus. Hänen veljensä Sjarhei Kastsitsyn pelaa myöskin Dinamo Minskissä. ==Seuraura== Kastsitsyn pelasi kaudella 2000–2001 ensimmäiset miesten pelinsä, kun hän pelasi Valko-Venäjän pääsarjassa. Hän pelasi vuodet 2002–2004 Venäjällä TsSKA Moskovan riveissä. Kesällä 2003 Montreal Canadiens varasi Kastsitsynin ensimmäisellä kierroksella ja koko varaustilaisuuden kymmenentenä pelaajana. Kaudella 2004–2005 Kastsitsyn siirtyi Canadiensin organisaatioon ja pelasi AHL-joukkue Hamilton Bulldogsissa. Kaudella 2007–2008 hän pelasi ensimmäisen kokonaisen NHL- kautensa ja teki 78 ottelussa tehot 26+27=53. Kastsitsyn pelasi Montreal Canadiensissa helmikuuhun 2012 asti, jolloin hän siirtyi NHL-kauden 2011–2012 viimeisenä siirtopäivänä Nashville Predatorsiin. Canadiens sai Predatorsilta vaihdossa toisen ja viidennen kierroksen varausvuorot NHL:n varaustilaisuudessa 2013. Hän pelasi Predatorsissa 19 runkosarja- ja kahdeksan pudotuspeliottelua. Joukkue hyllytti hänet ja Aleksandr Radulovin kesken pudotuspelien toisen kierroksen kaksikon vietettyä iltaa ulkona pitempään kuin oli joukkueen sääntöjen mukaan sallittua. He olivat pelaamatta Phoenix Coyotesia vastaan pelatun ottelusarjan kolmannessa ja neljännessä ottelussa. Syyskuussa 2012 Kastsitsyn siirtyi yksivuotisella sopimuksella KHL:n Traktor Tšeljabinskiin. Joukkue eteni kaudella 2012–2013 KHL:n loppuotteluihin, mutta hävisi mestaruuden Dinamo Moskovalle. Kauden päätyttyä Kastsitsyn teki Traktorin kanssa yksivuotisen jatkosopimuksen. 2017 kesäkuussa Kastitsyn teki Kunlun Red Starsin kanssa yksivuotisen sopimuksen. ==Maajoukkueura== Kastsitsyn on pelannut kolmet alle 18-vuotiaiden MM-kisat ja neljät alle 20-vuotiaiden MM-kisat. Ikäkausimaajoukkueiden arvokisoissa hänelle on kertynyt 43 ottelussa tehot 19 + 17 = 36. Miesten MM-kisoissa Kastsitsyn on edustanut Valko-Venäjää seitsemästi. ==Lähteet== *Andrei Kastsitsyn Jatkoaika.comissa *Andrei Kastsitsyn The Internet Hockey Databasessa * === Viitteet === Luokka:Valkovenäläiset jääkiekkoilijat Luokka:Montreal Canadiensin varaamat pelaajat Luokka:Vuonna 1985 syntyneet Luokka:Elävät henkilöt
Pajula (Halikko)

Pajula (myös Paijula)Turun maakuntamuseon Sarakum-projekti: Halikon kulttuuriympäristö ja arvot, s. 144, Turun maakuntamuseo, 2005 on kylä Salossa. Se kuului ennen Halikon kuntaan ja kylän useat hajanaiset kyläalueet sijaitsevat pitkin entisen kunnan itärajaa. Nykyisin Pajula muodostaa oman kaupunginosansa Salossa ja kylä on omakotitaloaluetta. Kylässä toimii Pajulan alakoulu. Pajula on kuulunut ns. suomalaiseen vero-oikeuteen, mikä tarkoittaa että kylä on perustettu varhaiskeskiajalla. Pajula kasvoi 1900-luvun alussa Saloon kiinni esikauppala-alueeksi, ja vuoden 1932 kuntaliitoksessa kauppalaa ympäröineet alueet, Pajula mukaan lukien, liitettiin Saloon. Halikon puolelle jäi vielä syrjäinen Sampaan Paijula, jossa sijaitsi muutama maatila. Sampaan kulkuyhteydet parantuivat, kun vuonna 1937 valmistui Salaisten tie, mutta edelleen alue on maatalousvaltaista haja-asutusaluetta. ==Lähteet== Luokka:Halikon kylät Luokka:Uskelan kylät
Ensio Kauppila

Sulo Ensio Kauppila (17. lokakuuta 1930 Viipuri – 17. tammikuuta 2014 Tampere) oli suomalainen valokuvaaja. Kauppila toimi 1940-luvulla Aamulehdessä kemigrafikuvaajaoppilaana. Aamulehden lehtivalokuvaajana hän toimi pari vuotta 1950-luvun alussa ja jatkoi työtä valokuvausliikkeessä, kunnes ryhtyi perusti 1957 oman yrityksen. Aluksi työ oli pääasiassa freelancer-lehtikuvausta, mutta muuttui vuosien mittaan teollisuus- ja mainoskuvaukseksi. Kauppilan kuvia on ollut näyttelyissä ja valokuvauslehdissä, hän on saanut valokuvillaan myös palkintoja. Hän oli myös mukana 1960 FIAP:n kansainvälisen taidekuvauksen liiton järjestämässä kilpailussa Suomen joukkueessa, joka voitti maailmanmestaruuden. Brittiläinen The Royal Photographic Society on myöntänyt Kauppilalle 1959 ARPS-arvonKoskessa on voimaa, viitattu 5.3.2012 ja myöhemmin FRPS-arvon (Fellow jäsen), joka on seuran korkein valokuvauksellisista ansioista myöntämä arvo. Kauppilan arkisto on Tampereella Vapriikin kokoelmissa.Vapriikki, viitattu 5.3.2012 == Kuvateoksia == * Tamperelainen viiskyt'luku : Ensio Kauppilan valokuvia - The fifties in Tampere : photographs by Ensio Kauppila. Tampereen kaupungin museolautakunnan julkaisuja 28. Tampereen kaupunki, Tampere 1992 * Tamperelainen viiskyt'luku ; kuvat Ensio Kauppila ; tekstit Vilho Halme. Tampere-seuran julkaisuja 76. Tampere 1995, 2. painos 2008 * Oli puutalo, keittiö ja kamari ; tekstit Raimo Seppälä , valokuvat Ensio Kauppila, Jarmo Jansson. Tampere-seuran julkaisuja 101. Tampere 2003 ==Lähteet== Luokka:Suomalaiset valokuvaajat Luokka:Vuonna 1930 syntyneet Luokka:Vuonna 2014 kuolleet
Fuck...I’m Dead / Engorged

__NOTOC__ Fuck...I'm Dead/Engorged on australialaisen death-grind -yhtye Fuck...I'm Deadin ja yhdysvaltalaisen death-grind -yhtye Engorgedin split -albumi. Se julkaistiin vuonna 2002 No Escape Recordsin kautta. Viitattu 5. elokuuta 2009 == Kappaleet == Fuck... I'm Dead # # # # # # # # Engorged # * # # # # == Lähteet == == Aiheesta muualla == * * Luokka:Fuck...I’m Deadin albumit Luokka:Vuoden 2002 split-albumit
Riders of Doom

Riders of Doom (myös nimellä Satan's Gift) on saksalaisen thrash metal -yhtye Deathrow'n debyyttialbumi. Albumi piti julkaista nimellä Satan's Gift, mutta sen kansitaide hylättiin Yhdysvaltain markkinoita ajatellen ja uuden kansikuvan myötä albumin nimi muutettiin Riders of Doomiksi.http://www.metal- observer.com/articles.php?lid=1&sid;=1&id;=1933 Displeased records julkaisi 2008 albumista uuden painoksen alkuperäisellä kansitaiteella ja nimellä. Uudelleen julkaisu sisältää bonusraitoja yhtyeen Lord of the Dead demolta. == Kappaleet == # # # # # # # # # ==Kokoonpano== * Milo – laulu, basso * Sven Flügge – kitara * Thomas Priebe – kitara * Markus Hahn – rummut ==Lähteet== == Aiheesta muualla == * * Luokka:Vuoden 1986 esikoisalbumit Luokka:Deathrow’n albumit
Ammunta kesäolympialaisissa 1900 – miesten 25 metrin olympiapistooli

Miesten 25 metrin olympiapistooli kesäolympialaisissa 1900 käytiin 1. - 4\. elokuuta. Kilpailuun osallistui kuusi kilpailijaa kahdesta eri valtiosta ja sen voitti Ranskan Maurice Larrouy. == Tulokset == Sija Nimi Maa Pisteet 1 Maurice Larrouy 58 2 Léon Moreaux 57 3 Eugène Balme 57 4 Paul Moreau 57 5 Paul Probst 57 6 Joseph Labbé 57 Ei ole tiedossa, miten tasapeli 57 pisteessä ratkaistiin. Luokka:Ammunta kesäolympialaisissa 1900
Yhdystie 5910

on Vieremältä lähtevä yhdystie, joka loppuu Kauppilanmäelle. Tien pituus on 13,8 kilometriä. Tie alkaa Kantatien 88 risteyksestä ja päättyy Valtatien 5 risteykseen josta pääsee Kajaanin. Ennen raviradan risteystä tie ohittaa Kyröniemen. Tien nopeusrajoitus on pääosin 80 kilometriä tunnissa paitsi kirkonkylällä 40 km/h. Tie on päällystetty ja laadultaan hyvä. Vuonna 2011 kirkonkylällä Myllyjärventien risteys muutettiin kiertoliittymäksi. 5910 Luokka:Vieremän liikenne
Ammunta kesäolympialaisissa 1900 – miesten 50 metrin vapaapistooli

Miesten 50 metrin vapaapistooli kesäolympialaisissa 1900 käytiin 1. elokuuta. Kilpailuun osallistui 20 ampujaa neljästä eri valtiosta jaettuna siten, että jokaisen maan edustajia oli viisi. Jokainen ampui 60 laukausta ja maksimipistemäärä oli 600. Kilpailun voitti sveitsiläinen Karl Röderer. == Tulokset == Sija Nimi Maa Pisteet 1 Karl Röderer 503 2 Achille Paroche 466 3 Konrad Stäheli 453 4 Louis Richardet 448 5 Louis Duffoy 442 6 Dirk Boest Gips 437 7 Friedrich Lüthi 435 7 Léon Moreaux 435 9 Paul Probst 432 10 Jules Trinité 431 11 Maurice Lecoq 429 12 Henrik Sillem 408 13 Alban Rooman 405 14 Émile Thèves 404 15 Antonius Bouwens 390 16 Victor Robert 351 17 Pierre Eichhorn 345 18 Solko van den Bergh 331 19 Charles Lebègue 318 20 Anthony Sweijs 310 ==Lähteet== * sports-reference Luokka:Ammunta kesäolympialaisissa 1900
Rekolan Urheilijat

Rekolan Urheilijat on vantaalainen koripalloseura, jonka edustusjoukkue pelasi viimeksi kaudella 2007–2008 koripallon I-divisioonassa. Kesällä 2008 joukkue luopui sarjapaikastaan ja siirtyi pelaamaan IV-divisioonaan. Rekolan Urheilijoiden B juniorit pelasivat 2009-2010 kautena SM sarjaa, jonka jälkeenkin Rekolan Urheilijoiden juniorijoukkueet ovat eri vuosina olleet ajoittain mukana kansallisissa sarjoissa alueellisten sarjojen lisäksi. Rekolan Urheilijat on aktiivinen poikajunioripelaajien kasvattajaseura koko Itä-Vantaan alueella. Toimintaa ja poikajoukkueita on lähes jokaisessa ikäluokassa A nuorista lasten kerhoihin. Tyttöjen koripalloilu on keskitetty samalla alueella Korson Kuntoon ja TIKS:iin. == Lähteet == == Aiheesta muualla == *Virallinen kotisivu Luokka:Suomalaiset koripalloseurat Luokka:Vantaalaiset urheiluseurat
Kampanisu

Kampanisu on perinteinen peräpohjalainen leivonnainen.Makumatkalla: kampanisut Sitä myydään monissa kahviloissa ja leipomoissa, myös kotimaakuntansa ulkopuolella. Kampanisuihin lisätään yleensä sokeria, joskin niitä saa sokerittomina. Kampanisu, kuten pullakin, nautitaan usein kahvin kera. Nimi tulee kampaa muistuttavasta monisakaraisesta muodosta. Kampanisutaikina on murutaikina, johon käytetään vehnäjauhojen lisäksi rasvaa (voita tai margariinia) sekä nesteeksi piimää tai viiliä. Rasva nypitään taikinaan.Hentilä, Anne: Perinteinen kampanisu maistuu yhä (Kaleva.fi 28.9.2009) ==Lähteet== Luokka:Leivokset Luokka:Suomalainen keittiö
Nerina

Nerina on Euroopassa ja muissa länsimaissa käytössä oleva naisen etunimi. Se kuuluu Katarinan muunnoksiin. Suomessa Nerina-nimen on saanut 1900-luvun alusta alkaen Väestörekisterin mukaan 12 naista ja asussa Neriina 5 naista. Tunnettuja Nerinoita: * Nerina Pallot, englantilainen laulaja, s.1975 * Nerina Simi, italialainen taidemaalari, 1890-1987 Luokka:Etunimet
Nabil Taïder

Nabil Taïder (, s. 26. toukokuuta 1983 Lavaur, Ranska) on tunisialainen jalkapalloilija, pelipaikaltaan keskikenttäpelaaja. Hän edustaa lainalla Bulgarian pääsarjassa Lokomotiv Sofiaa. ==Ura== Taïder aloitti ammattilaisuransa Toulousessa pelattuaan kaudella 2001-2002 ranskan kolmanneksi korkeimmalla sarjatasolla Championnat Nationalissa. Joukkue nousi kauden päätteeksi Ligue 2:een, josta matka jatkui aina pääsarjaan asti. Taïder siirtyi kuitenkin kaudella 2006-2007 puoleksi vuodeksi lainalle FC Lorientiin, jäätyään vähälle peliajalle edellisenä kautena. Peliaikaa ei tullut sen enempää lainaseurassa ja hänet lainattiin uudelleen tällä kertaa Ligue 2:ssa pelaavaan Stade de Reimsiin kaudeksi 2007-2008. Taïder pelasi kauden aikana 24 ottelua ja onnistui kolmesti maalinteossa. Kesällä 2008 Taïder siirtyi vapaalla siirrolla kreikkalaiseen Skoda Xanthiin.transfermarkt Viitattu 5.8.2009 Hän siirtyi kesken toista kauttaan seurasta pois vähäisen peliajan vuoksi Turkkiin tammikuussa 2010 allekirjoitettuaan kolmen vuoden sopimuksen Sivassporin kanssa.Sivasspor : Taïder s'est engagé Maxifoot 8.1.2010 Viitattu 11.1.2010 ==Maajoukkueura== Taïder halusi edustaa Tunsiaa vuoden 2006 MM- kisoissa, mutta FIFA kielsi häntä edustamasta, koska oli pelannut jo Ranskan alle 21-vuotiaiden maajoukkueessa. Taïderin olisi sääntöjen mukaan pitänyt päättää edustaa Tunisiaa ennen 21 vuoden ikää. Vuoden 2009 kesällä FIFA muutti sääntöäänRules Change May Allow German to Play for U.S. The New York Times 16.6.2009 Viitattu 5.8.2009 , jonka myötä Tunisian maajoukkueen valmentaja Humberto Coelho nimesi hänet elokuussa pelattavaan harjoitusotteluun Norsunluurannikkoa vastaan.Tunisie - Côte d'Ivoire : Liste des convoqués Infosfoot 4.8.2009 Viitattu 5.8.2009 Toisen ottelunsa Taïder pelasi MM- karsintaottelussa Nigeriaa vastaan 6. syyskuuta 2009, jossa hän teki myös maajoukkueuransa ensimmäisen maalin. ==Yksityiselämä== Taïderin äiti on kotoisin algeriasta ja isä tunisiasta. Hänen nuorempiveli Saphir Taïder pelaa jalkapalloa Bolognassa. ==Lähteet== Luokka:Ranskalaiset jalkapalloilijat Luokka:Tunisialaiset jalkapalloilijat Luokka:Ranskantunisialaiset Luokka:Ranskanalgerialaiset Luokka:Vuonna 1983 syntyneet Luokka:Elävät henkilöt
Sandokan (kappale)

Sandokan on vuonna 1976 valmistuneen, Emilio Salgarin Sandokan-kirjoihin perustuvan Sandokan-elokuvan tunnussävelmä, jota on tämän jälkeen käännetty usealle kielelle ja levytetty. Sen on säveltänyt Oliver Onions. Suomessa sen on levyttänyt 1977 Juha Vainion tekstillä Juhani Markola. Luokka:Vuoden 1976 kappaleet
Baureihe 481

Baureihe 481 on Berliinin S-Bahnilla liikennöivä junamalli. Ensimmäiset junat otettiin käyttöön vuonna 1996 ja vuoteen 2004 mennessä niitä toimitettiin 500 yksikköä. Junien huippunopeus on 100 km/h ja niissä on 94 istumapaikkaa ja 200 seisomapaikkaa. Baureihe 481 -junasarja on jo korvannut suureksi osaksi Baureihe 480- ja Baureihe 485 -junat. Junamalli on mahdollisesti toiminut teknisenä esikuvana Helsingin metron M200-junasarjalle, jonka kanssa sillä on samankaltaisuuksia. == Lähteet == Luokka:Saksalainen rautatiekalusto Luokka:Sähkömoottorijunat
Asiento

Asiento (esp. istuin, sopimus, laitos) tarkoittaa liiketaloudellisessa yhteydessä sopimusta ja kauppasopimusta. Historiallisesti asientolla viitataan Espanjan solmimiin kauppaoikeussopimuksiin ja myöntämiin lupiin, jotka mahdollistivat muiden valtioiden orjakaupan Espanjan siirtokuntiin vuosien 1543–1834 välisenä aikana. Asiento-orjakauppaa tutkineen Georges Scellen mukaan asiento oli Espanjan tapaoikeuden termi, jolla kuvattiin jokaista yleisen hyödyn eduksi tehtyä sopimusta Espanjan hallituksen ja yksityisten henkilöiden välillä. Postma s. 29 Orjakauppaa hallitsivat aluksi portugalilaiset ja myöhemmin hollantilaiset. Espanjan kanssa solmittu Utrechtin sopimus 1713 antoi yksinoikeuden asiento-orjakauppaan briteille.Benjamin s. 395 Espanja epäili brittien kuitenkin loukkaavan sopimusta salakuljettamalla ja merirosvouksella. Vastaavasti britit eivät pitäneet Espanjan harjoittamasta valvonnasta. Asiento ja sen valvonta synnyttikin sodan Jenkinsin korvasta 1739, joka jatkui Itävallan perimyssotana Aachenin rauhaan 1748 saakka. Rauha palautti asienton ennen sotaa sisältämät oikeudet briteille. Habsburgin Espanjassa asientot olivat keino maksaa valtion kuluja. Valtio lainasi rahaa pitkäaikaisilla joukkovelkakirjoilla (juros) sekä teki pankkien kanssa lyhytaikaisia lainasopimuksia (asientos). Useat näistä asientoista muutettiin myöhemmin juroiksi. Mauricio Drelichman and Hans- Joachim Voth, Lending to the Borrower from Hell: Debt and Default in the Age of Phillip II, 1566-1598 s.6 .pdf ==Lähteet== * * ===Viitteet=== Luokka:Kansainväliset sopimukset Luokka:Orjakauppa
William Denny and Brothers

William Denny and Brothers ja usein lyhennettynä Denny oli skotlantilainen laivanrakennusyritys. Yritys oli toiminnassa vuodesta 1840 aina vuoden 1963 konkurssiin saakka. Peter Denny perusti 1840 yrityksen Dumbartonissa Clyden- joen varrella. Dennyn telakka sijaitsi lähellä Clyde ja Leven-jokien risteystä ja varsinainen telakka olikin Leven-joen varrella. Perustaja loi perustan yhtiön roolille laivanvarustajana British & Burmese Steam Ship Navigation Companyssä, Irrawaddy Flotilla Companyssä ja La Platense Flotillassa. Yhtiö valmisti monen tyyppisiä aluksia, mutta oli erityisen tunnettu valmistamistaan Kanaalin liikenteeseen suunnitelluista höyrylaivoista ja lautoista. Yhtiö oli uranuurtaja suunniteltaessa alusten vakaimia yhdessä Edinburghilaisen Brown Brothers and Companyn kanssa. Yhtiö myös kokeili kantosiipialusta ja testasi helikopterinkaltaista lentokonetta. Yhtiön dumbertonilainen tytäryhtiö Denny & Company valmisti aluksiin erilaisia höyry- ja dieselmoottoreita. Denny oli eräs ensimmäisistä laivanrakentajista, joka otti käyttöön uittoaltaan alusten testaamiseksi. Yhtiö ajautui konkurssiin 1964 ja sen toiminta lakkasi. == Lähteet == Luokka:Denny
Vain rakkaus

Vain rakkaus on Mari Rantasilan albumi vuodelta 2000. Albumin nimikappaleen "Vain rakkaus" on säveltänyt Pekka Marjanen, sanoittanut Tapio Piirainen ja sovitus on Jukka Iisakkilan. Se on Raid-televisiosarjan tunnussävel. == Kappaleet == # # # # # # # # # # # == Kokoonpano == * Mari Rantasila – laulu * Markku Kanerva – kitara, bassokitara, kosketinsoitin, musiikkiohjelmointi (kappaleet 1–10) * Anssi Nykänen – rummut (kappaleet 1–5 ja 7–10) * Markku Tabell – piano (kappaleet 1–3, 5, 6 ja 8–10) === Tuotanto === * Jan Noponen – tuottaja * Markku Kanerva – tuottaja * Niklas Nylund – äänittäjä, miksaaja * Pauli Saastamoinen – masteroija * Numi Nummelin – valokuvat * Tero Jämsä – kansikuva == Aiheesta muualla == * Vain rakkaus discogs.com -sivustolla Luokka:Vuoden 2000 albumit Luokka:Mari Rantasilan albumit
Aachenin rauha

Aachenin rauha (, , ) oli Itävallan perimyssodan päättänyt rauhansopimus. Sopimuksen laati neuvosto, joka kokoontui Aacheniin 24. huhtikuuta 1748. Sopimus allekirjoitettiin 18. lokakuuta 1748. Aachenin rauhansopimusta pidettiin ensimmäisenä monenvälisenä sopimuksena, jossa oli peräti kahdeksan osapuolta. Britannia, Ranska ja Alankomaat allekirjoittivat sopimuksen ensimmäisinä ja muut osapuolet allekirjoittivat ehdolla olevat kohdat, joita nämä kolme olivat valmistelleet Bredan kokouksissa vuosina 1746–1748. Sopimuksissa sovittiin seuraavista ehdoista: #Itävalta tunnusti Fredrik II Suuren Sleesian valloituksen ja luovutti Espanjalle menettämiään alueita Italiasta. Ranska vetäytyi Alankomaista ja sai vastaavasti takaisin osan siirtokunnistaan. Ranska sai takaisin Cape Bretonin, luovutti Madrasin (nyk. Chennai) Britannialle ja nykyisen Belgian alueen linnakekaupungit Hollannille. # Pyhän saksalais-roomalaisen keisarikunnan keisarinna Maria Teresia luovutti Espanjalle Parman, Piacenzan ja Guastallan herttuakunnan Italiassa. #Modenan herttuakunta ja Genovan tasavalta saivat itsenäisyytensä takaisin. # Asiento- sopimus, joka oli taannut briteille orjakauppaoikeuden Espanjan siirtokuntiin Utrechtin rauhan 1713 mukaan, uudistettiin. Espanja heräsi myöhemmin vastustamaan asienton kohtia ja vaati 1750 allekirjoitetun Madridin sopimuksen yhteydessä brittien luopuvan vaatimuksistaan 100 000 punnan korvausta vastaan. Käytännössä sopimus merkitsi status quo ante bellumia, eli tilanne palautettiin ennen sotaa vallinneeseen tilaan. Sopimus ei ratkaissut Britannian ja Ranskan siirtomaakilpailun aiheuttamia riitoja eikä näin toiminut pohjana kestävälle rauhalle. Italian oloja sopimus kuitenkin vakautti. Sotimista jatkettiin seitsenvuotinen sodassa 1756–1763 mm. Sleesian kysymyksestä. Jotkut kohdista olivat yhä kiistakohtia Ranskan vallankumoussodissa, jotka alkoivat 1792. == Lähteet == Luokka:Rauhansopimukset Luokka:Orjuus Luokka:Aachenin historia Luokka:1748
Emo (albumi)

Emo on Sari Kaasisen vuonna 1998 ilmestynyt albumi. Albumilla on kappale "Niin korkea oli taivas", jonka Kaasinen on säveltänyt, sanoittanut ja sovittanut yhdessä Liisa Akimofin kanssa. == Kappaleet == # # # # # # # # # # # == Lähteet == Luokka:Vuoden 1998 albumit Luokka:Suomalaiset kansanmusiikkialbumit
Eevokit (piirrossarja)

Eevokit (piirrossarjan suomennosnimi MTV3:n televisioesityksessä, alkuperäiseltä nimeltä Star Wars: Ewoks) on yhdysvaltalais-kanadalais- taiwanilainen vuosina 1985-1986 valmistunut piirrossarja. Sarja perustuu Star Wars-elokuvasarjan Ewokit -hahmoihin. Piirrossarja esitettiin Suomen televisiossa MTV3-kanavalla vuosina 1994–1995 alkuperäiskielelle jälkiäänitettynä ja suomenkielisellä tekstityksellä. ==Lähteet== Luokka:1980-luvun piirrossarjat Luokka:Elokuviin perustuvat televisiosarjat Luokka:Tähtien sota
Tikanojan taidekoti

Tikanojan taidekoti on Vaasassa sijaitseva taidemuseo. Museossa järjestetään vuosittain useita ulkomaisen ja kotimaisen taiteen näyttelyitä ja lisäksi ympäri vuoden musiikki- ja muita tapahtumia, esimerkiksi taideluentoja.Tikanojan taidemuseon kotisivu Taidekodin on perustanut vaasalainen liikemies, kauppaneuvos Frithjof Tikanoja (1877–1964), joka lahjoitti mittavan yksityisen taidekokoelmansa Vaasan kaupungille vuonna 1951. Itse museo on Tikanojan entinen koti. Taidekodin kokoelma käsittää harvinaisen ulkomaisen taiteen kokoelman, jonka pääpaino on 1800-luvun ja 1900-luvun alun ranskalaisessa maalaustaiteessa. ==Lähteet== Luokka:Suomalaiset taidekokoelmat Luokka:Suomen taidemuseot Luokka:Vaasan museot Luokka:Keskusta (Vaasa)
Auringossa

Auringossa on Mari Rantasilan toinen vuonna 1989 julkaistu studioalbumi. Albumin julkaisi EMI Finland. Albumin kappaleet "Auringossa", "Lemmen aakkoset", "En koskaan mene naimisiin" ja "Valvon" julkaistiin singlenä. Albumista julkaistiin uusintapainos vuonna 1998, joka sisälsi alkuperäisen sisällön lisäksi bonuskappaleen "Nel Mio Sole", joka on italiankielinen versio Auringossa-kappaleesta. ==Kohu== Nimikkokappaleesta "Auringossa" nousi julkaisuaikaan kohu, sen sisältämän sanoituksen vuoksi. Kappaleen sanoissa viitataan itsetyydyttämiseen. Rantasila on kertonut, että kappaleen teon aikana lauloi asioista, jotka ovat "luonnollisia", mutta ei osannut varautua kohuun. Rantasila lopetti kappaleen laulamisen keikoillaan 1990-luvun puolivälin jälkeen muutamaa poikkeusta lukuun ottamatta. ==Vastaanotto== Jukka Haurun (Helsingin Sanomat) mielestä Mari Rantasila on löytänyt tällä toisella levyllään oman äänensä ja tyylinsä melko hyvin Yarin kekseliäiden ja valoisien popkappaleiden myötä. Hauru kuitenkin moittii sovituksia ja tuotantoa, joiden takia kompin ”kliseemäiske” on liian usein pinnassa peittämässä Rantasilan laulua. ==Kappaleet== # # # # # # ;B-puoli # * # # # # ;Uusintapainoksen bonuskappale # * ==Lähteet== Luokka:Vuoden 1989 albumit Luokka:Mari Rantasilan albumit
Refrain

Refrain () on Lys Assian vuonna 1956 laulama kappale. Kappale oli ensimmäinen Eurovision laulukilpailun voittanut kappale. Kappale oli ranskankielinen klassinen chanson. Kappale esiintyi numerolla yhdeksän ja se voitti kilpailun, vaikka äänestystulosta ei ikinä julkaistu. Kappale oli ensimmäinen Sveitsin kahdesta euroviisuvoitosta. == Lähteet == Luokka:Vuoden 1956 euroviisuedustuskappaleet Luokka:Eurovision laulukilpailun voittaneet kappaleet Luokka:Sveitsin euroviisuedustuskappaleet
Net als toen

”Net als toen” () oli vuoden 1957 Eurovision laulukilpailun voittajakappale. Guus Jansenin säveltämän ja Willy van Hemertin sanoittaman kappaleen esitti Corry Brokken hollanniksi ja se toi Alankomaille ensimmäisen maan viidestä voitosta. Kappale sai peräti 31 pistettä, voittaen seuraavaksi tullen Ranskan 14 pisteellä. Kappale oli edellisvuoden voittokappaleen tavoin chanson. Kappaleen esiintymisnumero oli kuudes. Kalevi Tauru levytti vuonna 1958 kappaleesta suomenkielisen version Oispa unta se vain. == Lähteet == Luokka:Vuoden 1957 euroviisuedustuskappaleet Luokka:Eurovision laulukilpailun voittaneet kappaleet Luokka:Alankomaiden euroviisuedustuskappaleet